АҞӘА, абҵара 14– Sputnik. Благовешьенсктәи аколлеџь аҿы астудент иҩызцәа дрылахысит, убри аан аӡәы дҭахеит хҩык ахәрақәа роуит. Абри атәы аанацҳауеит РИА Новости.
19 шықәса зхыҵуаз астудент ахысра ашьҭахь, инапала иԥсҭазаара ҿахиҵәеит.
"Ахәрақәа змоу зегьы ахәышәтәырҭақәа рахь инагоуп. Урҭ руаӡәк иҭагылазаашьа хьанҭоуп. Аҳақьымцәа иахәҭоу ацхыраара ҟарҵоит", - иҳәеит арегионалтә гәабзиарахьчара ахаҭарнак.
Аимак мзызны иазырыԥхьаӡоит аҳәоуеиқәымшәара.
Благовешьенск аграртә коллеџь астудент аҳәамҭа ҟаиҵеит ахысрақәа адәахьы ишрылагаз, ахысра ҟазҵаз аҵараиурҭаҿы аҵара ицызҵоз еснагь аҵәы илырхуан ҳәа.
Иара иажәақәа рыла ахысрақәа ирылагеит аҵаратә процесс ишаҿыз. Уажәы аҭыԥ аҿы аус руеит аполициа, амцарцәаҩцәа, аҳақьымцәа, ОМОН.